สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,413.19 จุด ลดลง 23.21 จุด มูลค่าซื้อขาย 88,223 ล้านบาท สูงสุดนับตั้งแต่ต้นปี หุ้นไทยขานรับผลประชามติอังกฤษให้ถอนตัวจากสหภาพยุโรป (Brexit) ที่สร้าง Negative Surprise ให้ตลาดหุ้น แม้ว่าผลกระทบที่เกิดขึ้นจะเห็นช่วง 2 ปีข้างหน้า ช่วงสัปดาห์นี้หุ้นไทยมีโอกาสผันผวน แต่มีความหวังว่าจะมี Window Dressing ก่อนปิดงบการเงินไตรมาส 2/59 กรอบแนวรับ 1,400 จุด แนวต้าน 1,420 จุด...
27 มิ.ย. 2559

ดัชนีหุ้นไทยปิดตลาด 1,413.19 จุด ลดลง 23.21 จุด มูลค่าซื้อขาย 88,223 ล้านบาท สูงสุดนับตั้งแต่ต้นปี หุ้นไทยขานรับผลประชามติอังกฤษให้ถอนตัวจากสหภาพยุโรป (Brexit) ที่สร้าง Negative Surprise ให้ตลาดหุ้น แม้ว่าผลกระทบที่เกิดขึ้นจะเห็นช่วง 2 ปีข้างหน้า ช่วงสัปดาห์นี้หุ้นไทยมีโอกาสผันผวน แต่มีความหวังว่าจะมี Window Dressing ก่อนปิดงบการเงินไตรมาส 2/59 กรอบแนวรับ 1,400 จุด แนวต้าน 1,420 จุด…
*…THAI-BJC เป็นเพียง 2 หุ้นในไม่กี่หุ้นที่ราคาวิ่งสวนตลาด ขานรับเงินยูโรอ่อนค่า หลังผลประชามติ “อังกฤษออกจากอียู” นั่นทำให้ THAIที่มีหนี้สกุลเงินยูโร 2,000 ล้านยูโร และBJC ของ “เสี่ยเจริญ สิริวัฒนภักดี” ที่มีหนี้สกุลเงินยุโร 3,200 ล้านยูโร ได้รับประโยชน์ทันที เบื้องต้นกำไรจากอัตราแลกเปลี่ยนและหากใช้โอกาสหนี้ชำระหนี้ก่อนกำหนด ยิ่งทำให้ลดภาระดอกเบี้ยจ่ายได้ไม่น้อยทีเดียว…
*…TU หรือ “น้องตู่” ของเฮีย “ธีรพงศ์ จันศิริ” ถูกเทขายออกมาอย่างหนัก ภายใต้ความเสียวไส้ว่ายอดขายกว่า 32% ที่ได้จากอียูจะต้อง “ลดฮวบ-หดหาย” หรือไม่…ถ้าบอกว่าไม่กระทบคงไม่ใครเชื่อ แต่ต้องมาดูกันว่า “เฮียธีรพงศ์” จะบริหารความเสี่ยงเรื่องนี้อย่างไร…ทว่าที่แน่ราคาหุ้น TU ลงเยอะเกินไปจริงๆ…
*…TMB ซีอีโอใหญ่ยังเป็นคนเดิมคือ “บุญทักษ์ หวังเจริญ” หลังบอร์ดไฟเขียวนั่งต่อไปถึง 31 ธ.ค. 61 โอ้ว…พิสูจน์ได้ชัดว่า “ฝีมือขนาดไหน” และต้องดูว่าเทอมใหม่ของ “เฮียบุญทักษ์” ทาง TMB จะมีทีเด็ดอะไรออกมาอีกแต่ไม่ใช่ดอกเบี้ย 0% อย่างแน่นอน…คริ…คริๆๆ…
*…ADVANCวันนี้ (27 มิ.ย.) มีกำหนดจ่ายค่าใบอนุญาต 4G คลื่น 900 พร้อมแบงก์การันตีแล้ว…ในเชิงเซนทิเม้นท์น่าจะช่วยให้ADVANC พอจะกลับมามีชีวิตชีวาได้บ้าง…เช่นเดียวกับJAS ของ “พิชญ์ โพธารามิก” ที่เพิ่งแจกปันผล 0.15 บาทไปหมาดๆ น่าจะกลับมาน่าสนใจได้อีกเช่นกัน…แต่จะเล่นหุ้นตัวไหนเอาที่สบายใจได้เลย…
*…หุ้นร้อนประจำวนที่ 24 มิ.ย. 59 ที่เข้าข่ายมาตรการกำกับการซื้อขายระดับ 1 ที่ต้องใช้เกณฑ์ Cash Balance คือใบสำคัญแสดงสิทธิในการจองซื้อหุ้นสามัญบริษัท เบตเตอร์เวิลด์ กรีน จำกัด (มหาชน) ครั้งที่ 4 หรือ BWG-W4 เริ่มมีผล 27 มิ.ย.-5 ส.ค. 59 และหุ้นขยายช่วงดำเนินการ Cash Balanceคือบริษัท คราวน์ เทค แอดวานซ์ จำกัด (มหาชน) หรือAJD ใบสำคัญแสดงสิทธิในการจองซื้อหุ้นสามัญบริษัท คราวน์ เทค แอดวานซ์ จำกัด (มหาชน) ครั้งที่ 1 หรือ AJD-W1 ใบสำคัญแสดงสิทธิในการจองซื้อหุ้นสามัญ ครั้งที่ 2, บริษัท คราวน์ เทค แอดวานซ์ จำกัด (มหาชน) หรือAJD-W2 และบริษัท คิวทีซี เอนเนอร์ยี่ จำกัด (มหาชน) หรือ QTCเริ่มมีผล 27 มิ.ย-15 ก.ค. 59…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลา9.30-10.00 น. พบกันสดๆ กับ“มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัด ลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นและธุรกิจหาคำตอบได้ที่ข่าวหุ้นธุรกิจเท่านั้น